HammarDatan yleiset ehdot:

Vaitiolovelvollisuus: HammarData takaa, että mitään asiakkaan muistilaitteelle tallennettua dataa, tai muita asiakkaaseen/asiakassuhteeseen liittyviä yksityiskohtia ei missään tilanteessa välitetä tai päästetä vuotamaan HammarDatan (HammerData Ky) ulkopuolelle. Ainoa poikkeus tähän sääntöön on, jos tallennusväline sisältää törkeään rikokseen (henkirikos tms.) selkeästi liittyvää, raskauttavaa materiaalia.

Työntekijämme näkevät pienen osan (tyypillisesti muutaman tiedoston verran) lähes jokaisen käsittelemämme muistilaitteen sisällöstä; tämä on väistämätöntä tiedostojenpalautustyön yhteydessä. Kaikkia työntekijöitämme sitookin tästä syystä erittäin tiukka vaitiolovelvollisuus, mitä voidaan asiakkaan niin toivoessa vielä laajentaa tapauskohtaisesti vaikkapa NDA-sopimuksella. Myös ammattietiikkamme ja yrityksemme tulevaisuus edellyttää, että suhtaudumme asiakkaidemme yksityisyydensuojaan erittäin vakavasti.

Datapalautuksen lopputulos: HammarData ei voi taata, että kaikki tiedostot voidaan jokaisessa datapalautustilanteessa palauttaa ennalleen. Ylivoimaisesti suurimmassa osassa tapauksista HammarData pystyy pelastamaan 90–100 % muistilaitteen tiedostoista, mutta lopputulos on silti aina tapauskohtainen, eikä siitä ole mahdollista antaa 100%:sia takeita etukäteen. On kuitenkin oleellista muistaa, että jos datapalautus ei onnistu lainkaan, tai jos se onnistuu hyvin heikosti (saadaan esimerkiksi pelastettua alle 5%:ia muistilaitteen datasta), me emme HammarDatalla veloita tällöin datapalautusyrityksestä mitään, emme edes varaosakuluja. Mutta jos datapalautustulos jää vaikkapa muistilaitteen naarmuuntuneen datalevypinnaston vuoksi esimerkiksi 80%:iin, tätä joudutaan tällöin pitämään parhaana mahdollisena tapauskohtaisena palautustuloksena, ja veloittamaan siitä sovittu, täysi datapalautushinta.

Referenssioikeus: Ellei kirjallisesti muuta ole sovittu, HammarDatalla on oikeus käyttää asiakastaan referenssinään. Referenssioikeus käsittää oikeuden mainita asiakas nimenä ja/tai logona HammarDatan internet-sivuilla, kohdassa missä luetellaan HammarDatan asiakkaita.

Säilytys: HammarData vastaa huostaansa annetuista muistilaitteista ja muista esineistä korkeintaan kolme (3) kuukautta työn päättymisen jälkeen. Tämä koskee muistilaitteita, tietokoneita ja muita tarvikkeita. Vaurioituneet muistilaitteet (kuten kiintolevyt), erilaiset tarvikkeet (kuten asennustarvikkeet kiintolevyille) hävitetään tai laitetaan kierrätykseen, ellei asiakas ole noutanut omaisuuttaan kolmen (3) kuukauden kuluessa työn päättymisestä, eikä sopinut muusta (esim. postituksesta) HammarDatan kanssa. Ennen tuhottavaksi tai kierrätykseen laittamista HammarData tyhjentää turvallisesti kaikki tallennusvälineet kohdassa “vaitiolovelvollisuus” määriteltyjen ehtojen täyttämiseksi.

Muiden kuin edellä määriteltyjen yksityiskohtien osalta HammarDatan palveluihin sovelletaan GDPR:ää (EU:n tietosuoja-asetusta).

HammerData Ky (HammarData)

2390740-6

Sammonkatu 64
33540 Tampere

050 5223858

info@hammardata.fi